runetrust/blame-folketinget-dk huggingface dataset:
Per Stig Møller (KF), 2006-03-22:
Det synes jeg også er et meget relevant spørgsmål.
Jeg skal give de oplysninger, som jeg er i stand til at give.
Vi har jo ikke dansk personel i området.
Fttmo065.fm
Thursday, May 18, 2006 10:13 AM
Operationen, som er nævnt i spørgsmålet, foregår i Salaheddinprovinsen i et område nordøst for Samarra.
Det vil sige, at det ikke er i det danske ansvarsområde i det sydlige Irak, så derfor har jeg ikke direkte informationer.
Operationen er planlagt og udført i tæt samarbejde mellem USA og de irakiske sikkerhedsstyrker.
Den irakiske forsvarschef understregede under sit besøg i Danmark i sidste uge, at de irakiske sikkerhedsstyrker indgår som en integreret del af Operation Swarmer.
Det er positivt at kunne konstatere, at irakiske sikkerhedsstyrker deltager i denne operation.
Det er generelt positivt, at udviklingen med træning og opstilling af irakiske sikkerhedsstyrker trods de vanskelige forhold fortsætter, hvilket deres engagement her jo er tegn på.
Så kan jeg sige, at Forsvarsministeriet via åbne kilder har indhentet oplysninger, som følger:
Operationen har indtil videre ikke medført tab for hverken irakiske sikkerhedsstyrker eller koalitionsstyrkerne.
Der foreligger ikke oplysninger om civile tab.
Fra operationens begyndelse er der tilbageholdt ca. 60 oprørere.
Operationen forventes at vare i flere dage, og der er siden operationens begyndelse fundet 11 våbenlagre indeholdende bl.a. artillerigranater, materiel til fremstilling af Improvised Explosive Devices og militære uniformer.
Så vil jeg godt understrege omkring det civile, at vi selvsagt lægger vægt på, at den humanitære folkeret overholdes.
Det vil bl.a. sige, at operationen gennemføres på en sådan måde, at der tages alle gennemførlige foranstaltninger for at undgå civile tab, skader på civile og skader på civile genstande.
Jørgen Arbo-Bæhr (EL), 2006-03-22:
Vi hørte jo i sidste uge, at koalitionen i Irak nu ville indlede det største luftangreb siden krigens start.
Det er selvfølgelig ikke så rart at tænke på, når man tænker tilbage på, hvor mange civile ofre der er blevet dræbt af koalitionens bomber under invasionen eller for den sags skyld under angrebet på Falluja.
Per Clausen (EL), 2006-03-22:
»Er ministeren enig i, at den nuværende situation med indespærring af hobby- og økologisk fjerkræ er uholdbar i længden, og at der set i lyset af udtalelser af Sir David King, som er førende videnskabelig rådgiver for den engelske regering, hvor han forventer, at fugleinfluenza bliver almindelig udbredt i England i mindst 5 år, er brug for at udvikle en langsigtet og holdbar strategi, hvor der også tages hensyn til dyrevelfærd?«
Forhandling
Martin Henriksen (DF), 2006-03-22:
I Ekstra Bladet den 12. marts 2006 kunne man læse, at »Smiley blåstempler smuglervarer«, og at der ikke er noget formaliseret samarbejde
Fttmo065.fm Page 4925
Thursday, May 18, 2006 10:13 AM
mellem fødevaremyndighederne, der dagligt besøger grønthandlere, pizzeriaer, småkiosker m.m., og SKATs kontrolgrupper med henblik på at nedbringe den illegale handel med især sodavand, slik og chokolade.
Frank Aaen (EL), 2006-03-22:
»Modtog statsministeren på noget tidspunkt, før eller efter afvisningen af at tage mødet med ambassadørerne råd fra embedsmænd eller ministerkolleger om at holde et sådant møde, alternativt at lade udenrigsministeren gøre det?«
»Hvorfor fastholdt statsministeren sin afvisning af et møde med de 11 ambassadører med henvisning til, at statsministeren ikke vil gribe ind over for ytringsfriheden, efter det i en række breve og henvendelser var gjort klart, at der ikke var noget ønske om at begrænse ytringsfriheden?«
Karen Hækkerup (S), 2006-03-22:
Jamen jeg er sådan set enig med ministeren i, at der er mange forældre, der er tilfredse, men jeg Fttmo065.fm Page 4924 Thursday, May 18, 2006 10:13 AM vil sige, at det er de på trods.
De er tilfredse, fordi der er sådan nogle dejlige voksne rundtomkring i institutionerne, som interesserer sig for deres børn, som gider beskæftige sig med dem, og som holder af dem.
Det er derfor, at forældrene er tilfredse, absolut ikke fordi der er skåret ned på hverken madordninger, koloniophold, museumsbesøg, teaterbesøg, rytmik eller sprogstimulering eller noget som helst andet.
Det er der jo skåret ned på rundtomkring i institutionerne.
Ministeren svarede lige før, at Venstres oplæg indgår i regeringens samlede overvejelser, men det er dog ikke aktuelt at påtænke at lade forældrebetalingen stige for dem, der skal hente deres børn senere.
Hvis overvejelserne indgår i regeringens tanker, men det bare ikke er aktuelt, så vil det altså sige, at ministeren ikke udelukker, at forældrebetalingen kan stige for dem, der sidder ved kasseapparatet, som skal tælle den op, og som sidst henter deres børn.
Det er jo det, fru Karen Hækkerup gør.
Hun insisterer på at se sort på tilværelsen.
Og så siger fru Karen Hækkerup: Det kan godt være, men det er alligevel noget forfærdeligt noget alt sammen.
Lad os da glæde os over, at det går godt!
Det synes jeg da vi skal.
Så igen: Jeg har sagt, at vi ingen aktuelle planer har om at ændre betalingssystemerne for dagtilbuddene, og vi har slet ingen planer – for så at sige det helt klart – om at øge taksterne, tværtimod har vi nedsat taksterne i år, og vi nedsætter dem yderligere til næste år.
Det er altså udtryk for det helt modsatte af det, fru Karen Hækkerup siger.
Vi kunne ikke drømme om at lade taksterne stige.
Hermed sluttede spørgsmålet.
Bortfaldne spørgsmål
Per Stig Møller (KF), 2006-03-22:
Det er fuldstændig uacceptabelt, hvis koalitionsstyrker bliver taget i nedværdigende behandling og tortur.
Der skal retssystemerne virke, der skal de britiske, de amerikanske, de danske osv., hvor det nu måtte finde sted henne, retssystemer virke.
Vi kan jo også konstatere, at der straks laves undersøgelser, når den slags bringes frem, fordi det er uacceptabelt.
Vi kan også konstatere, at også det amerikanske retssystem virker, idet nogle er blevet dømt for deres overgreb mod irakere i Irak.
Det burde aldrig have fundet sted, det har fundet sted, desværre, og så kommer der også en retsforfølgelse.
Så vil jeg godt spørge hr. Rune Lund: Har hr. Rune Lund hørt om en eneste terrorist, der er blevet retsforfulgt eller dømt af sine egne for disse brutale mord, som vi dagligt læser om i aviserne?
Er det ikke forskellen på dem, der hedder de gode, som jeg meget gerne står sammen med, at de, hvis sådan noget sker, slår ned på det, mens de onde, som jeg gerne vil betegne terroristerne som, bare lader det ske og synes, at det er fint og ønsker mere af den slags?
Det synes jeg er det afgørende spørgsmål.
Men hr. Rune Lund kan jo ikke påpege, at de andre, Zarqawi, Zawahiri, og hvad de hedder, som sætter gang i den, nogen sinde har retsforfulgt nogen.
Jeg så ofrene, jeg så sporene af ofrene i Jordan, hvor irakere havde været inde at sprænge bryllupsselskabet i Jordan, og jeg så rummet et par dage efter.
Jeg har ikke hørt noget som helst om, at de to mennesker, der var inde at sprænge det bryllupsselskab i Jordan, er blevet undsagt.
Karen Hækkerup (S), 2006-03-22:
Det er mærkeligt, at man, når man bruger så mange penge, får så nogle dårlige resultater ud af det, men det må jo tale for sig selv.
Det allersidste spørgsmål skal så bare være: Det vil så sige, at ministeren har afkræftet, at regeringen har tænkt sig at følge op på det familiepolitiske udspil, der er kommet fra Venstre, hvor man godt nok vil en masse godt, nemlig sænke forældrebetalingen for nogle, men hvor man også vil hæve den for andre.
Her har jeg nu forstået, at ministeren har sagt, at det ikke er regeringens kommende politik, for det er ikke under overvejelse.
Men vi har ingen aktuelle planer om at ændre betalingssystemerne for dagtilbuddene.
Jeg må afkræfte, at vi sætter taksterne op, tværtimod har vi sat taksterne for forældrebetalingen ned i år, og det gør i igen til næste år.
Så er jeg ked af, at fru Karen Hækkerup synes, at vi, selv om vi bruger flere penge, har dårlige resultater.
Jeg tror nok, at daginstitutionerne er det område, i hvert fald et af de områder, hvor der, når vi måler på borgernes tilfredshed med, hvad de får af offentlig service, er allermest tilfredshed.
Forældrene er meget tilfredse med den service, de får i landets daginstitutioner, ikke mindst på grund af den meget dygtige indsats, der gøres af landet mange pædagoger og pædagogmedhjælpere.
Per Stig Møller (KF), 2006-03-22:
Enhedslisten har været imod hele tiden, så man kan ikke rigtig bruge det billede, at nok er nok for Enhedslisten.
Enhedslisten har aldrig nogen sinde villet gå ind og prøve at hjælpe efter FN's opfordringer om at komme ind og stabilisere og sikre fremgang i Irak.
Det har Enhedslisten været imod fra den første dag.
Enhedslisten har overhovedet ikke ønsket at efterkomme FN's og den demokratiske irakiske regerings opfordring.
Så man kan ikke bruge det udtryk, at nok er nok for Enhedslisten, fordi for Enhedslisten har der aldrig været noget, der skulle ske.
Man har aldrig villet følge FN.
Det har vi villet.
Men der må ikke foregå de overgreb, som er sket i Abu Ghraib.
Det er klart den danske regerings synspunkt.
Nu har jeg talt meget tydeligt om, hvad terroristerne gør.
Og jeg er glad for – naturligvis havde jeg heller ikke ventet andet – at hr. Rune Lund tager dyb afstand fra f.eks. det, vi så i Jordan, men som vi også ser hver eneste dag i gaderne for øjeblikket i Bagdadområdet.
Og der vil jeg godt understrege, at dette med tortur i kældrene i indenrigsministeriet, som vi selvfølgelig har hørt om – det har jo stået i avisen – er fuldstændig uacceptabelt.
Den irakiske regering må ikke anvende tortur; tortur kan overhovedet ikke anvendes.
Den danske regering har øget støtten til torturofre de steder, hvor vi arbejder, fordi vi synes, det er utrolig vigtigt, at vi kommer ind og hjælper på det humanitære område, og vi har også gjort det meget tydeligt for den irakiske regering, at tortur ikke er acceptabelt.
Rune Lund (EL), 2006-03-22:
Vi har bestemt et bud på, hvad der skal ske.
Problemet med hele denne krig lige fra starten af er, at det har været en krig ledet og dikteret af USA, det har været på USA's betingelser.
Vi kan også se på den situation, der er i øjeblikket, hvordan amerikanske virksomheder har overtaget utrolig meget af industrien, hvordan USA har verdens største ambassade liggende i Irak, og sammenligne det med den irakiske centraladministration.
Der er i øjeblikket ikke en udvikling, hvor man kan sige, at det er FN, der er inde over og for alvor har hånd i hanke med tingene.
Det er på mange måder stadig væk en USA-dikteret situation, vi har dernede, og det gælder også den militære tilstedeværelse.
Det er en del af problemet, det er ikke en del af løsningen, og det er det, som udenrigsministeren fuldstændig ignorerer.
Udenrigsministeren siger, at vi er mod dødsstraf, vi er mod henrettelser, vi er mod likvideringer af irakiske familier foretaget af amerikanske soldater, vi er imod alt det forfærdelige, der foregår.
Og vi ser det hele tiden, og vi har set det igennem 3 år, men vi bliver ved med at acceptere det, selv om vi dog siger, at det må de ikke, og fy, og de skal holde op.
Men der bliver jo ikke taget nogen konsekvens af det.
Hvornår får vi den konsekvens, nemlig at trække de danske tropper hjem?
Per Stig Møller (KF), 2006-03-22:
Hvis ikke, det var, fordi jeg er sådan et engleblidt, tålmodigt menneske, ville jeg blive meget, meget træt af at høre på Enhedslisten, for det eneste, Enhedslisten gør, er jo hele tiden af påtale, at der sker overgreb fra demokraternes side, fra dem, der ønsker demokrati, som om de alle sammen gør det, som om det var det, man ville med demokratiet.
Når man siger, at myrderierne fortsætter, så er Enhedslisten jo både døv og blind og kan hverken læse eller høre, for hvis bare Enhedslisten dog kunne læse og høre, så ville Enhedslisten jo vide, at et hav af de myrderier, der er foregået i forbindelse med eksplosionen i Samarra, formentlig intet som helst har med regeringen at gøre, men med forskellige stridende grupper af shiitter og sunnier, samtidig med at ekstremister, totalitære oprørsgrupper, går ind for at destabilisere landet og forhindre menneskerettigheder og demokrati.
Rune Lund (EL), 2006-03-22:
Det er tydeligt, at udenrigsministeren totalt ignorerer, at den militære tilstedeværelse, besættelsen, er en del af problemet og ikke en del af løsningen, ligesom det er lige så tydeligt, at udenrigsministeren ignorerer, synes jeg, de meFttmo065.fm Page 4894
Thursday, May 18, 2006 10:13 AM get alvorlige krænkelser af menneskerettighederne, der foregår.
For vi har jo tale om et styre, hvor myrderierne fortsætter, hvor politiske modstandere tortureres.
Hvor længe skal vi blive ved med at beskytte sådan et regime?
Det er jo ligesom en ven, man har, som banker sine børn, og hver gang man siger til ham, at han skal stoppe, bliver han ved med at banke sine børn.
På et tidspunkt må man vel sige stop og sige: Nu er du ikke min ven mere.
Så må venskabet vel ophøre.
Så hvornår skal venskabet ophøre med en regering, som står for, at der bliver tortureret og myrdet, og at der foregår helt forfærdelige ting i Irak?
Hvornår skal det venskab ophøre?
Per Stig Møller (KF), 2006-03-22:
Jo, men i modsætning til Enhedslisten, så agter vi jo at gøre noget ved det, for Enhedslisten har jo aldrig villet gøre noget ved det.
Enhedslisten har jo præcis været imod, hver gang man har villet gøre noget ved det.
Så det er lidt sært at blive kørt rundt af Enhedslisten her, for Enhedslisten ville jo simpelt hen bare lade terroristerne overtage hele Irak, hvis det stod til dem.
Vi er altså inde for at forhindre, at terroristerne får held med at forhindre demokratiet.
Det er klart, at der er begået overgreb, og der har man forlangt – og der gennemføres også – undersøgelser.
Vi har også forlangt undersøgelser af mange af de tilfælde, der er blevet nævnt.
Vi har også udtrykt, at det er fuldstændig uacceptabelt.
Men forudsætningen for, at det her kan standse – for under Saddam Hussein var der jo heller ikke ret og rimelighed i landet, der var jo massegrave, folk, der blev henrettet på den mest afskyelige vis, på alle mulige sære og uhyggelige måder og uden lov og dom – er kombineret med et demokrati at have et retssamfund.
Jeg gennemgik jo netop for hr. Arbo-Bæhr en række eksempler på, at vi gør noget for, at det retssamfund kender spillereglerne i forhold til borgerne og efterlever dem.
Det første trin er jo, at man har en grundlov, som respekterer menneskenes frihed, og det er den grundlov, der er vedtaget, og som nu er under revision.
Så processen er altså i gang, men desværre er det en tung proces.
Der sker overgreb, og vi påtaler dem, og de må ikke finde sted, men det væsentlige er her – i modsætning til, hvordan det forholder sig med terroristerne – at der her gribes ind, hvorimod terroristerne aldrig griber ind for at beskytte et menneske.
Jørgen Arbo-Bæhr (EL), 2006-03-22:
Jamen forskellen er bare, at Enhedslisten går ind for demokrati.
Det siger udenrigsministeren jo også at udenrigsministeren gør, men hvad er det, der er situationen i Irak?
Hvad er det for et regime, vi har i Irak?
Et regime, som gennemfører tortur.
På trods af kritikken fortsætter torturen jo i Irak, som Amnesty har dokumenteret det.
Det er jo et spørgsmål om, hvordan man gør det i virkeligheden, ikke et spørgsmål om, hvad man kan have af teoretiske papirer liggende i skufferne.
Per Stig Møller (KF), 2006-03-22:
Det har jeg jo også svaret på flere gange.
Vi er imod summariske henrettelser.
Det er da ikke noget at sætte spørgsmålstegn ved.
Det har været dansk politik med skiftende danske regeringer i årevis.
Så det er der jo ikke noget overraskende i.
Det, vi prøver at gøre, er to ting: at få fremmet disse retsvilkår, som er de rette og rimelige, det kan man gøre gennem et demokratisk land, og det kan man gøre med et demokrati – de har jo nu faktisk haft tre frie valg i Irak inden for et år – og så kan vi i forbindelse med det være med til at opbygge et civilsamfund og et retssamfund.
Det er jo det, jeg netop nævnte før, det gjorde Danmark så ret meget ud af.
Så det springende punkt er: Er vi for eller imod muligheden for demokrati i Irak?
Jeg forstår, at Enhedslisten er imod, men jeg er for.
Jørgen Arbo-Bæhr (EL), 2006-03-22:
Det er også meget godt, men problemet er jo, at hele argumentationen fra regeringens side om, hvordan man nu skulle indføre demokrati i Irak, lider under til stadighed at blive konfronteret med, hvordan ikke mindst de irakiske styrker rent faktisk gebærder sig.
Når man f.eks. den 9. marts henretter 13 oprørere, en henrettelse gennemført af den irakiske regering,
hvordan stemmer det så egentlig overens med den danske regerings holdning til dødsstraf og med hele projektet om at gøre det her til et demokratisk, humant fremskridt, og ikke til, at vi til stadighed kan se, at der også af regimet bliver gennemført den slags handlinger?
Per Stig Møller (KF), 2006-03-22:
Det har jeg jo lige svaret på; vi har jo meget, meget tydeligt sagt til den irakiske regering – både indenrigsministeren og udenrigsministeren – at det er fuldstændig uacceptabelt med henrettelser og tortur.
Så vil jeg godt understrege her og redegøre for, at Danmark faktisk bruger meget af sin indsats for at fremme menneskerettigheder og demokrati.
Som jeg nævnte før, har vi støttet rehabilitering af torturofre, og vi har støttet træning af irakisk politi, bl.a. på kurser i Danmark, så de kender respekten for menneskerettighederne og menneskers rettigheder over for myndighederne.
Vi har støttet Dansk Institut for Menneskerettigheder med to projekter i Basra.
Det omfatter etableringen af et ngo-hus i Basra og opbygning af et netværk af kvindeorganisationer i det sydlige Irak.
Og vi har støttet et projekt på det juridiske fakultet på Basra Universitet.
Vi har startet et samarbejde i forbindelse med polititræningsprogrammet og ngo-huset i Basra, således at en del af de politifolk, der modtager træning af de danske politifolk i Basra, modtager yderligere menneskerettighedstræning, herunder i torturkonventionen.
Ngo-huset støtter desuden en menneskerettighedsenhed ved det irakiske politi i Basra, der yderligere styrker indsatsen.
Vores erfaringer har været med til at præge EU's træningsprogrammer for irakiske politifolk og dommere, og i den forbindelse har vi haft to kurser i Danmark for at lære både fængselspersonalet og politifolk og dommere om folks rettigheder.
Det er en naturlig del af vores opgavevaretagelse, at man sørger for at overholde internationale konventioner.
Derefter vil vi selvfølgelig selv de steder, hvor vi træner ved NATO's træningsmission, gennemføre uddannelse i internationale konventioner og humanitær folkeret.
Så, jo, Danmark gør faktisk, hvad vi kan, for at få spredt budskabet om nødvendigheden af en humanitær folkeret og respekten for det enkelte menneske.
Fttmo065.fm Page 4893
Thursday, May 18, 2006 10:13 AM
Jørgen Arbo-Bæhr (EL), 2006-03-22:
Som jeg også sagde under det foregående spørgsmål, er situationen for civilbefolkningen i Irak fuldstændig uholdbar.
Vi hører jo konstant om overgreb både fra koalitionsstyrkerne og fra det nye irakiske regime.
Bare den sidste halvanden måned er der kommet stribevis af nye eksempler på forfærdelige overgreb.
Amnesty har for kort tid siden udsendt en rapport, der voldsomt kritiserer menneskerettighedssituationen i Irak: Overgreb som dem, vi så i Abu Ghraib, fortsætter; der er udbredt brug af tortur, mishandling af fanger, flere fanger er døde som følge af mishandling; og senest så vi de britiske soldater sparke og mishandle teenagere i Basra.
»Hvad har udenrigsministeren gjort for at stoppe de vedvarende krænkelser af menneskerettighederne fra koalitionsstyrkerne og den irakiske regering?«
Per Stig Møller (KF), 2006-03-22:
Jamen her kan vi da sagtens være enige.
Situationen er uholdbar.
Så kan man vælge to veje.
Enten kan man sige: Så går vi bare, det er håbløst.
Det er jo det, alle siger.
Hvis vi trak os ud nu – ikke bare os; vi må handle på en måde, som gør, at andre også kan handle på samme måde som os – hvis alle trækker sig ud, bliver situationen jo bare endnu værre.
Den ene er at opgive og så bare lade alting gå ad helvede til – undskyld udtrykket.
Eller man kan gøre det modsatte og sige: Jamen Fttmo065.fm Page 4892
Thursday, May 18, 2006 10:13 AM så må vi sørge for, at situationen bliver bedre.
Så der er altså to veje, enten at stikke af fra det hele, fordi man opfatter det som totalt håbløst, eller stadig væk at sætte sin lid til, at der er muligheder for at støtte den irakiske befolkning med den fremgang, som vi gerne vil hjælpe dem med.
Der har FN's Sikkerhedsråd altså stadig væk fastholdt opfordringen til verden, og den irakiske regering har gjort det, og det har vi jo fået bekræftet her i februar måned, som hr. Rune Lund ved, med breve fra både udenrigsministeren og forsvarsministeren dernedefra, der beder os om at blive i situationen.
Hermed sluttede spørgsmålet.
Jørgen Arbo-Bæhr (EL), 2006-03-22:
Jeg synes egentlig, det er bemærkelsesværdig tydeligt, hvordan udenrigsministeren får beskrevet en situation i Irak, hvor oprørere er skyld i civile drab, og hvor koalitionsstyrkerne er skyld i civile drab, en situation, som i hvert fald ikke er i aftagende, og hvor det i begge tilfælde er fuldstændig uacceptabelt.
Alligevel afviser ministeren fuldstændig tanken om, at den her situation må stoppe på et tidspunkt; at den situation, vi har i Irak i dag, er at sammenligne med en borgerkrig, og at den stabilitet eller stabilisering, udenrigsministeren snakker om, kommer længere og længere væk.
Det er derfor, jeg godt kunne tænke mig til sidst her at høre udenrigsministeren, om ikke udenrigsministeren i det mindste vil erkende, at den situation, vi har i Irak i dag, på alle måder, ikke mindst set fra den irakiske civilbefolknings side, er fuldstændig uholdbar, og at den derfor er så langt fra stabilitet og så tæt på borgerkrig, som man kan komme.
Rune Lund (EL), 2006-03-22:
Ligesom udenrigsministeren er jeg selvfølgelig også fuldstændig enig i, at drab på civile og den slags eksempler, som udenrigsministeren kommer med her, er totalt uacceptabelt.
Det kan på ingen måde bakkes op, det kan ikke undskyldes på nogen måde.
Men det, som jo også er vigtigt i forhold til at kigge på, hvad USA f.eks. foretager sig, er jo, at Fttmo065.fm Page 4891
Thursday, May 18, 2006 10:13 AM
vi gentagne gange ser skandaler a la Abu Ghraib, vi ser tortur, vi har en situation her fra den 21. marts, hvor irakisk politi f.eks. retter anklager mod en gruppe amerikanske soldater, der ifølge en politirapport er trængt ind i en irakisk families hus og har likvideret samtlige 11 medlemmer af familien.
Den slags eksempler ser vi jo hele tiden.
Så kan det godt være, at den danske regering siger, at det er for dårligt, at det må stoppe, at det må man gøre noget ved, og der bliver måske også rejst nogle sager, men vi står i en situation, hvor det bliver ved, og hvor det bliver værre og værre, og hvor flere og flere mennesker dør hver dag.
Der må man jo også spørge sig selv: Hvornår er nok nok?
Hvornår er nok nok i forhold til USA's engagement?
Der må jeg sige, at der er nok nok for Enhedslisten, og det har det været længe.
Så hvornår er det det for udenrigsministeren?